Document ID: 31998L0077

ΟΔΗΓΙΑ 98/77/ΕΚ ΤΗΣ ΕΠΙΤΡΟΠΗΣ της 2ας Οκτωβρίου 1998 για την προσαρμογή στην τεχνική πρόοδο της οδηγίας 70/220/ΕΟΚ του Συμβουλίου σχετικά με την προσέγγιση των νομοθεσιών των κρατών μελών όσον αφορά τα μέτρα που επιβάλλεται να ληφθούν για την καταπολέμηση της ατμοσφαιρικής ρύπανσης από εκπομπές μηχανοκινήτων οχημάτων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/220/ΕΟΚ του Συμβουλίου, της 20ής Μαρτίου 1970, για την προσέγγιση των νομοθεσιών των κρατών μελών σχετικά με τα μέτρα που επιβάλλεται να ληφθούν για την καταπολέμηση της ατμοσφαιρικής ρύπανσης που οφείλεται σε εκπομπές από μηχανοκίνητα οχήματα (1), όπως τροποποιήθηκε τελευταία από την οδηγία 96/69/ΕΚ του Ευρωπαϊκού Κοινοβουλίου και του Συμβουλίου (2),
Εκτιμώντας:
ότι η οδηγία 70/220/ΕΟΚ είναι μία από τις χωριστές οδηγίες που εγκρίνονται στο πλαίσιο της διαδικασίας έγκρισης τύπου που έχει καθορίσει η οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου μηχανοκίνητων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 98/14/ΕΚ της Επιτροπής (4) 7
ότι το άρθρο 13 παράγραφος 2 της οδηγίας 70/156/ΕΟΚ καθορίζει ότι η διαδικασία που προβλέπει το άρθρο 13 ισχύει επίσης για την καθιέρωση διατάξεων σχετικά με την έγκριση τύπου χωριστών τεχνικών μονάδων σε χωριστές οδηγίες 7
ότι, προκειμένου να παρασχεθεί εναρμονισμένη βάση που να εγγυάται ότι οι καταλυτικοί μετατροπείς αντικατάστασης, που προορίζονται για τοποθέτηση σε οχήματα της κατηγορίας Μ1 και Ν1 που δεν διαθέτουν ενσωματωμένα διαγνωστικά συστήματα επαρκούς ποιότητας, είναι σκόπιμο να εισαχθούν στην οδηγία 70/220/ΕΟΚ νέες τεχνικές απαιτήσεις σχετικά με την έγκριση ΕΚ τύπου για τους καταλυτικούς μετατροπείς αντικατάστασης θεωρουμένων ως χωριστών τεχνικών μονάδων 7 ότι αυτές οι τεχνικές απαιτήσεις είναι σύμφωνες με τις τεχνικές απαιτήσεις που ενέκρινε η Οικονομική Επιτροπή για την Ευρώπη των Ηνωμένων Εθνών στον κανονισμό αριθ. 103 σχετικά με την έγκριση της αντικατάστασης των καταλυτικών μετατροπέων για μηχανοκίνητα οχήματα (5) 7
ότι, λαμβάνοντας υπόψη τις τεχνικές προόδους κρίνεται σκόπιμο να εισαχθούν στην οδηγία 70/220/ΕΟΚ νέες τεχνικές απαιτήσεις για την έγκριση ΕΚ τύπου οχημάτων τα οποία μπορεί να κινηθούν με καύσιμο υγραέριο (LPG) ή φυσικό αέριο (NG) 7 ότι η χρήση υγραερίου και φυσικού αερίου για την κίνηση του οχήματος επιτρέπει την επίτευξη πολύ χαμηλών επιπέδων επιβλαβών εκπομπών και ως εκ τούτου θα πρέπει να επωφελείται από το σύστημα έγκρισης ΕΚ τύπου 7 ότι αυτές οι τεχνικές απαιτήσεις είναι σύμφωνες με τις τεχνικές απαιτήσεις που έχει εγκρίνει η Οικονομική Επιτροπή για την Ευρώπη των Ηνωμένων Εθνών με τον κανονισμό της αριθ. 83 σχετικά με την έγκριση οχημάτων όσον αφορά τις εκπομπές ρύπων (6) 7
ότι είναι σκόπιμο να διευκρινιστούν οι μέθοδοι μέτρησης της αντίστασης κύλισης του οχήματος 7
ότι τα μέτρα που προβλέπονται για την παρούσα οδηγία είναι σύμφωνα με την γνώμη της Επιτροπής για την προσαρμογή στην τεχνική πρόοδο που έχει συγκροτηθεί δυνάμει της οδηγίας 70/156/ΕΟΚ,
ΕΓΚΡΙΝΕΙ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το άρθρο 1 της οδηγίας 70/220/ΕΟΚ αντικαθίσταται από το ακόλουθο κείμενο:
«Άρθρο 1
Για τους σκοπούς της παρούσας οδηγίας νοείται ως:
- "όχημα": οποιοδήποτε όχημα που ανταποκρίνεται στον ορισμό του παραρτήματος ΙΙ τμήμα Α της οδηγίας 70/156/ΕΟΚ,
- "είδος εξοπλισμού αυτοκίνησης με υγραέριο (LPG-NG)": οποιοσδήποτε συνδυασμός κατασκευαστικών στοιχείων αυτοκίνησης με LPG-NG κατάλληλης σχεδίασης για τοποθέτηση σε έναν ή περισσότερους από τους δεδομένους τύπους μηχανοκίνητων οχημάτων, που μπορεί να εγκριθεί ως χωριστή τεχνική μονάδα σύμφωνα με τους ορισμούς του άρθρου 4 παράγραφος 1 στοιχείο δ) της οδηγίας 70/156/ΕΟΚ,
- "καταλυτικός μετατροπέας αντικατάστασης": οποιοσδήποτε καταλυτικός μετατροπέας ή συνδυασμός καταλυτικών μετατροπέων που αποσκοπεί στην αντικατάσταση προηγουμένου καταλυτικού μετατροπέα οχήματος εγκεκριμένου σύμφωνα με την οδηγία 70/220/ΕΟΚ, που μπορεί να εγκριθεί ως χωριστή τεχνική μονάδα όπως ορίζει το άρθρο 4 παράγραφος 1 στοιχείο δ) της οδηγίας 70/156/ΕΟΚ.»
Άρθρο 2
Τα παραρτήματα της οδηγίας 70/220/ΕΟΚ τροποποιούνται σύμφωνα με το παράρτημα της παρούσας οδηγίας.
Άρθρο 3
1. Όσον αφορά τους νέους καταλυτικούς μετατροπείς αντικατάστασης που προορίζονται για εγκατάσταση σε οχήματα για τα οποία έχει χορηγηθεί έγκριση ΕΚ και τα οποία δεν διαθέτουν ενσωματωμένα διαγνωστικά συστήματα (OBD), τα κράτη μέλη:
1. δεν δύνανται από 1ης Ιανουαρίου 1999:
- να αρνηθούν την χορήγηση έγκρισης ΕΚ τύπου σύμφωνα με το άρθρο 4, παράγραφος 1 της οδηγίας 70/156/ΕΟΚ ή
- να απαγορεύσουν την πώληση ή την εγκατάστασή τους σε όχημα,
εφόσον ανταποκρίνονται στις απαιτήσεις της οδηγίας 70/220/ΕΟΚ όπως τροποποιήθηκε από την παρούσα οδηγία 7
2. με την επιφύλαξη της διάταξης του άρθρου 7 παράγραφος 2 της οδηγίας 70/156/ΕΟΚ, από 1ης Οκτωβρίου 1999 απαγορεύουν την πώληση ή την εγκατάσταση σε όχημα ενός ή περισσοτέρων των καταλυτικών μετατροπέων αντικατάστασης, εφόσον δεν ανήκει σε κατηγορία για την οποία έχει χορηγηθεί έγκριση τύπου σύμφωνα με την οδηγία 70/220/ΕΟΚ, όπως τροποποιήθηκε από την παρούσα οδηγία.
2. Όσον αφορά τα νέα οχήματα που χρησιμοποιούν ως καύσιμο φυσικό αέριο ή υγραέριο ή τα οποία δύνανται να κινηθούν χρησιμοποιώντας ως καύσιμο βενζίνη, είτε υγραέριο ή φυσικό αέριο για λόγους που σχετίζονται με την οφειλόμενη στις εκπομπές ατμοσφαιρική ρύπανση, τα κράτη μέλη:
1. από 1ης Ιανουαρίου 1999 δεν δύνανται:
- να αρνηθούν τη χορήγηση έγκρισης ΕΚ τύπου σύμφωνα με το άρθρο 4, παράγραφος 1 της οδηγίας 70/156/ΕΟΚ ή
- να αρνηθούν τη χορήγηση έκρισης εθνικού τύπου ή
- να απαγορεύσουν την ταξινόμηση, την πώληση ή τη θέση σε κυκλοφορία αναλόγων οχημάτων
εφόσον ανταποκρίνονται προς τις απαιτήσεις της οδηγίας 70/220/ΕΟΚ όπως τροποποιήθηκε με την παρούσα οδηγία 7
2. από 1ης Οκτωβρίου 1999, αρνούνται την ταξινόμηση, την πώληση ή τη θέση σε κυκλοφορία νέων οχημάτων τα οποία δεν είναι σύμφωνα με τις διατάξεις της οδηγίας 70/220/ΕΟΚ, όπως τροποποιήθηκε με την παρούσα οδηγία.
Άρθρο 4
1. Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για τη συμμόρφωση προς την παρούσα οδηγία πρίν από τις 31 Δεκεμβρίου 1998 και φροντίζουν να ενημερώσουν σχετικά την Επιτροπή.
Τα κράτη μέλη μεριμνούν ώστε οι εν λόγω διατάξεις κατά την επίσημη δημοσίευσή τους να περιέχουν ή να συνοδεύονται από αναφορά στην παρούσα οδηγία. Η διαδικασία ανάλογης αναφοράς εγκρίνεται από τα κράτη μέλη.
2. Τα κράτη μέλη κοινοποιούν στην Επιτροπή τα εθνικά νομοθετικά κείμενα της κύριας διαδικασίας που εγκρίνουν στον τομέα που διέπει η παρούσα οδηγία.
Άρθρο 5
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 2 Οκτωβρίου 1998.

Labels: 7
15
20